**Otvoreno je savjetovanje s javnošću u vezi donošenja nove Odluke o provedbi postupaka jednostavne nabave**

**16.01.2023.**

**O B R A Z L O Ž E NJ E**

***Nacrta prijedloga Odluke o provedbi postupaka jednostavne nabave***

Općina Topusko javni je naručitelj i obveznik primjene Zakona o javnoj nabavi („Narodne novine“ broj 120/2016. i 114/22, dalje u tekstu: ZJN 2016).

Člankom 12. stavak 1. točka 1. ZJN 2016 propisano je da se na nabavu robe i usluga te provedbu projektnih natječaja procijenjene vrijednost manje od 26.540,00 eura te radova procijenjene vrijednosti manje od 66.360,00 eura Zakon ne primjenjuje.

Sukladno članku 15. stavak 2. ZJN 2016 za navedene procijenjene vrijednosti nabava ispod zakonskog praga naručitelj provodi jednostavnu nabava uz koju pravila, uvjete i postupke utvrđuje općim aktom, pri čemu uzima u obzir načela javne nabave te mogućnost primjene elektroničkih sredstava komunikacije.

S tim u svezi, Jedinstveni upravni odjel Općine Topusko izradio je Nacrt prijedloga Odluke o provedbi postupaka jednostavne nabave.

S ciljem da se širi krug zainteresiranih osoba s područja Općine Topusko uključi u pripremu konačnog nacrta Odluke provest će se savjetovanje sa zainteresiranom javnošću. Na taj se način želi upoznati javnost s nacrtom prijedloga Odluke, te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja Odluke te u konačnosti ugrađeno u odredbe Odluke.

**Rok za očitovanje zainteresirane javnosti je zaključno s danom**

**16. veljače 2023. godine**

Mišljenja, primjedbe, prijedlozi mogu se dostaviti na *Obrascu sudjelovanja javnosti* na adresu e-pošte: opcina-topusko@topusko.hr.